text: Færre kører for stærkt
  13 februar 2012 kl. 12.12
  Politiet er glædeligt overrasket over, at fartrazziar i sidste uge afslørede, at der er færre bilister, der kører for stærkt.
  Politiet har gennemført en række hastighedskontroller i den forløbne uge. Der blev uddelt færre bøder end forventet.
  - Det tyder på, at flere bilister tænker over, hvilke konsekvenser hastighedsovertrædelser kan have i forhold til deres medtrafikanter, siger operativ leder i færdselsafdelingen hos Syd- og Sønderjyllands Politi, Kenneth Benfeldt. 
  Kontrollen på Tøndervej, Ribelandevej, Åbenråvej og Koldingvej i Tønder kommune gav følgende resultat: 
  ? 26 hastighedsovertrædelser, hvoraf tre medførte klip i kørekortet. 
  ? En kørte uden sikkerhedssele.
  ? Højeste målte hastighed skete på Tøndervej, hvor en bilist kørte 126 km/t, hvor der var hastighedsbegrænsning på 80 km/t. Det medførte en bøde på 3000 kr. og et klip i kørekortet.
  Kontrollen på Gl. Vardevej, Baggesens Alle og Spangsbjerg Kirkevej i Esbjerg kommune blev noteret følgende: 
  ? 34 hastighedsovertrædelser, hvoraf 12 medførte klip og to medførte en betinget frakendelse af kørekortet.
  ? To kørte uden sikkerhedssele, 
  ? En knallert blev målt på politiets rullefelt til 70 km/t. mod højest tilladt 30 km/t.
  ? En bilist kørte bil i frakendelsestiden. Han blev i øvrigt målt til 76 km/t, og kan nu se frem til en bøde på 14.000 kr., ligesom bilen blev konfiskeret. Det var tredje gang indenfor tre år, at bilisten blev noteret for kørsel i frakendelsestiden. 
  ? Højeste målte hastighed skete på Spangsbjerg Kirkevej, hvor en bilist blev målt til 94 km/t. mod højest tilladt 50 km/t. Det udløste en bøde på 4500 kr. og en betinget frakendelse af kørekortet.
  